
DESCRIPTIO  ANATOMICA 


HERNIiE  FEMORALIS. 


Hernia  cruralis  operatur  hocce  intervallo  sub  nomine  annuli  cruralis 
sive  femoralis  insignito  atque  sito  inter  partem  internam  arcus  cruralis, 
pubim,  venam  iliacam,  nec  non  portionem  reflexam  columnas  externae 
annuli  inguinalis.  Quominus  intra  aliam  arcus  cruralis  partem  viscera 
egrediantur,  impediunt  insertio  aponevrosis  fasciae  iliacae  arcui  crurali, 
musculi  iliacus ,  psoas ,  vasa  iliaca  ,  et  nervus  cruralis  quorum  ope 
exacte  clauditur  lioc  illud  spatium  hanc  inter  partem  arcus  cruralis 
et  marginem  anteriorem  ossis  innominati  contentum.  Addideris  arcus 
directionem,  cujus  obliquitate  directe  viscera  versus  superiorem  canalis 
cruralis  aperturam  diriguntur.  Attamen  autumant  nonnulli  auctores 
quorum  summopere  valet  auctoritas ,  ut  J.  L.  Petit ,  Sabatier ,  Rich~ 
ter ,  ut  viscera  ante  vasa  iliaca  ,  atque  nonnumquam  vasa  lisec  inter  et 
spinam  anteriorem  et  superiorem  ossis  ilii  descendere,  haud  esse  im¬ 
possibile.  Neoteriores  autem  chirurgi,  Boycr >  Dupuytren,  Lawrence , 
fqcta,  modo  jam  supra  memorata,  exponunt.  Dixerim  tamen  quod 
tumor  Herniam  cruralem  efformans  extrorsum  secundum  femoris  plicam 
eyqlya^ur ,  atqqe,  dajtis  circumstandis,  supra  vasa  iliaca  incumbat;  sacci 
aulein  prificjuui  vel  pars  haec  illa  cujus  ope  Iqcomotionem  passae  fue¬ 
runt,  partem  internam  yenae,  imo  in  Herniis  cruralibus  ad  extremum 


evolutis,  spectat.  Quum  autem  tumor  aunulum  transierit,  spatium  dis¬ 
junctione  duarum  laminarum  aponevroticarum  efformatum  ,  canalemque 
cruralem  nuncupatum,  occupat.  A  facie  posteriori  musculo  pectineo, 
extrorsum  venae  femorali,  introrsum  musculis  primo  et  secundo  adduc¬ 
tori  respondet.  Quoad  orificium  superius  ductus  cruralis,  externe  cum 
vena  femorali,  interne  ligamento  Gimbernat ,  deorsum  lamina  apone- 
vrosis  cruralis  musculum  pectineum  velante,  sursum  ligamento  Poupart 
relationes  gignit.  Ad  orificium  inferius  canalis  cruralis  saccus  extrorsum 
venam  femoralem,  introrsum  musculos  primum  et  secundum  adducto¬ 
rem,  anterius  fasciam  superficialem,  et  ganglia  lymphatica,  nee  non 
portionem  aponevrosis  fasciae  latae  ad  faciem  posteriorem  ductus  cruralis 
applicatam  spectat.  Sin  autem  majori  evolutione  incedat  per  orificium 
inferius  ductus  cruralis  egreditur,  ejus  circumferentiam  excedit,  et 
directe  anterius  defertur.  Nonnumquam  deorsum  progreditur,  venam¬ 
que  saphenam  internam  tegit.  Saepe  extrorsum  dirigitur  sive  versus  liga¬ 
mentum  fallopianum  ascendit.  Via  qua  fit  Ilernia  cruralis  parva  aper¬ 
tura  scatenti,  nullaque  quasi  dilatatione  susceptihili,  raro  liaec  ad  volumen 
immensum  evenit.  Attamen  factum  est  ut  ad  partem  mediam  femoris 
jamque  ulterius  demissum  visa  fuerit.  Quo  casu  aperturam  Herniariam 
aequalem  magnitudine  ac  annulum  inguinalem  in  Herniis  scrotalibus 
antiquis  et  summe  evolutis  reperierunt,  tegumenta  tumorem  obtegentia 
adeo  visa  sunt  tenuia,  ut  motus  intestinorum  peristalticus  facile  distin¬ 
gueretur.  Summas  offert  varietates  Herniae  cruralis  figura;  quum  tumor 
est  parvus,  ordinario  formam  globulosam  praebet,  atque  ganglion  lympha¬ 
ticum  non  male  mentientem.  Prout  Hernia  evolvitur,  extrorsum  exten¬ 
ditur,  formam  oblongam  transverse  induit.  Saepe  deorsum  tamen  vergit, 
tuncque  figura  sursum  et  eodem  tempore  deorsum  oblonga  apparet.  Her¬ 
nia  femoralis  in  omnibus  fere  casibus  per  intestinum  tenue  et  praesertim 
per  ileum  etformatur:  intestina  autem  crassa  eam  constituere  etiam  valent. 
Plus  simplici  vice  caecum  et  colon  in  tumore  reperta  fuere  inclusa;  quod 
tamen  saepius  ad  latus  dextrum  quam  ad  sinistrum  locum  habet.  Epiploon, 
ileum,  jejunum,  mesenterium  atque  colon  in  merocele  lateris  sinistri  ma¬ 
nifesta  fuerunt;  imo  appendix  caecalis  ibi  recognovere  observatores.  Lo- 

quitur  Levret  de  Hernia  apud  virum  ope  portionis  vesicae  formata.  Infans, 
septem  annis  natus,  testiculum  in  cavitatem  abdominalem  repellit, 
decem  jam  annis  elapsis,  glandula  haec  illa  per  ductum  cruralem  tran¬ 
siit,  tumorque  ad  anterius  orificium  strangulatus  fuit.  Hunter  ovarium 
in  Hernia  crurali ,  reperiit.  Professor  Lallemant  uterum  et  tubas  fallo- 
pianas.  Nonnumquam  appendix  intestinalis,  digitum  manicarum  figurans, 
et  commune  diverticulum  nuncupatum ,  tumorem  integrum  stabilit. 
Factum  simile  iu  lucem  prodiit  JYLonro.  Diverticulum  illud  enim  ab 
intestino  originem  ducebat,  saccus  parvam  fluidi  sanguinolentis  quanti¬ 
tatem  insuper  continebat. 

Obtegitur  saccus  peritonealis  Herniae,  modo  immediato  ope  alius  obte- 
gumenti,  formati  per  textum  cellularem,  cujus  existentia  haberi  potest, 
tanquam  protusio  telae  cellularis  faciem  externam  peritonei  obducentis. 

Quum  septum  crurale,  orificium  superius  canalis  claudens,  jam  saepe 
deorsum  per  tumoris  pressionem  deprimi  valet,  non  est  impossibile  ut 
tunicae  saccum  peritonealem  continentis  originem  provocaverit.  Hoc  illud 
exterius  obtegumentum  fasciam  propriam  Cowper  nominat.  Ordinario 
crassius  ac  peritoneum  evadit,  textura  que  constricta  et  resistenti  insigni¬ 
tur,  tumorem  integrum  usque  ad  collum  amplectitur.  Imo  quum  tumor 
Herniarius  per  aperturam  venae  saphenae  eliminatur  tunc  anterius  obtegitur 
specie  membranae  cellularis  et  fibrosae ,  textus  stricti  atque  renitentis , 
partemque  fascice  superficialis  constituentis.  Fasciam  inter  hanc  illam 
et  tegumenta ,  textum  cellularem ,  parvulis  glandulis  lymphaticis  intime¬ 
que  connexis,  scatentem  reperimus. 

HERNIvE  FEMORALIS 

SYMPTOMATA  ATQUE  DIAGNOSIS. 

Apud  mulieres  magis  communes  sunt  Herniae  crurales,  si  ex  frequentia 
hujus  Herniarum  speciei  apud  utrumque  sexum  per  scripta  auctorum 
commendabilium  judicaremus  ,  rarissimam  apud  homines  esse  Herniam 
femoralem  aestimaremus.  Secundum  Richter ,  Scarpa  et  plerosque  obser¬ 
vatores,  eo  mulieres  magis  Herniae  supradictae,  quo  majorem  infantum 
numerum  procreaverunt ,  subjectae  sunt.  ^ 4stley  Cowper  se  numquam 
JVLerocelen  apud  virgines  ante  pubertatem  observavisse,  testatur:  ante  pu¬ 
bertatem  vix  inter  pelvim  utriusque  sexus  animadvertitur  aliqua  diffe¬ 
rentia  ,  sed  statim  post  aetatem  nubilem ,  majorem  apud  mulierem  ex¬ 
tentionem  acquirit  pelvis,  ipsique  majorem  ad  contrahendam  Herniam 
femoralem  aptitudinem  communicat.  Aliquot  chirurgi  liancce  Herniarum 
cruralium  apud  mulierem  frequentiam  majori  canalis  cruralis  aperturae 
superioris  amplitudini,  vel  aliis  verbis,  majori,  spatii  inter  venatn  femo¬ 
ralem  et  ligamenti  Gimbernat  marginem  siti,  extensioni  apud  hominem 
adscribilht.  Rabatier  contendit  mulieres  non  eo  precise  quod  pelvim 
ampliorem ,  arcum  cruralem  longiorem  laxioremque  habeant,  Herniae  fe¬ 
morali  contrahendae  aptiores  fieri,  sed  potius  quia  aptid  ipsas  annuitis  in¬ 
guinalis  coarctior  est;  unde  accidit  ut  versus  arcum  cruralem  minorem 
quam  versus  annulum  inguinalem  renixum  experiantur,  apud  virum 
contrarium  penitus  animadvertitur.  Hernia  cruralis  sub  forma  tumoris 
indolentis  ad  plicam  femoris  siti ,  atque  symptomatibus  generalioribus , 
quae  in  viscerum  prolapsu  accidere  solent,  se  manifestat. 

Quoad  diagnosim  Merocele  in  perfectum  et  imperfectum  dividi  valet : 
perfectum,  quum  saccus  per  aperturam  inferiorem  canalis  cruralis  egreditur ; 
imperfectum,  quando  partes  in  colliciis  remanent  nec  ultra  prosiliunt.  In 
Hernia  incompleta  diagnosis  evadit  difficillimus;  tumor  Herniam  comple¬ 
tam  concomitans  ordinario  globulosus,  voluminis  plus  minus  mutabilis, 

raro  tamen  maximi  apparet;  dantur  quidem  exceptiones,  Lawrence  ob¬ 
servationem  prodit  feminae  cujus  saccus  Herniarius  integra  jejunum  , 
ileum,  caecum,  colonque  ascendens,  magnamque  epiploes  partem  inclu¬ 
debat.  Hernia  cruralis  si  fuerit  parva  atque  epiploon  incarceraveidt , 
tamquam  glandula  inguinalis  liabeatur  possibile.  Apparentibus  autem 
circumstandis  quibus  origo  et  tumoris  evolutio  enascuntur,  datis  statu  et 
symptomatibus  Herniae,  sponte  patet  morbi  natura.  Si  tumor  subito  appa¬ 
ruerit,  uti  post  lapsum  in  pedes,  violentiam  in  abdomen,  conatus  in  mo¬ 
tibus  respirationis  subministrantibus;  si  fuerit  circumscriptus,  sub  positione 
horisontali  evanuerit,  iterumque  stante  corpore  redierit;  pressioni  cesserit 
et  interiora  abdominis  globulo  integro  sive  successive  cum  vel  absque 
peculiari  strepitu  petierit;  si  cessante  pressione  fuerit  regressus,  tussique 
aegrotantis  provocata  impulsio  in  digitum  indagantis  ferierit,  nullum  dubium 
quin  morbum  Hernia  constituat.  Glandula  lymphatica  tumefacta  ordinario 
durior  ac  Hernia  incarcerata,  lente  modoque  insensibili  augetur;  volumen 
sub  pressione  non  mutatur,  nullasque  in  fonctionibus  intestinorum  suscitat 
turbas.  Pronunciatis  signis  Herniam  strangulatam  concomitantibus,  effu¬ 
giunt  cuncta  de  ejus  existentia  dubia.  Quae  tamen  symptomata  nonnum¬ 
quam  in  errorem  induxerunt.  Cowper  asserit  quod  chirurgus  expertissimus 
ad  nosocomium  Guy  mississet  virum  Hernia  crurali  laborantem,  cui  cata¬ 
plasmata  emollientia,  durantibus  tribus  diebus,  quia  cum  bubone  venereo 
eam  acceperat,  applicaverat;  instituta  operatione,  intestinum  gangrena  cor¬ 
reptum  repertum  fuit.  Illud  etiam  eventum  ,  quod  Herniae  loco  bubonum 
ad  maturitatem  perventorum ,  fuerint  apertae,  cujus  casus  exemplum  refert 
Louis  in  commentario  de  Herniis  gangrena  complicatis ;  aegrotans ,  facta 
operatione,  obiit,  dato  casu  in  quo  signa  verae  morbi  naturae  distinguendae 
essent  imparia,  operatio  absque  intermissione  instituenda.  Epiplocele  cru¬ 
rale  inflammatum  atque  supuratum,  absentibus  strangulationi  propriis 
accidentibus,  adeo  bubonem  ad  maturitatem  provectum  mentitur,  ut, dicam, 
veluti  impossibile  duo  isti  morbi  a  se  invicem  distinguantur;  quum  autem 
indicationes  haud  dissimiles  fiant,  error  nullum  trahit  detrimentum. 

Tunc  quoque  Hernia  cruralis  pro  bubonocele  sumatur  fieri  potest,  quum 
tumor  ante  arcum  cruralem  situs  est :  sed  colli  tumoris  relationes  cum  arcu 

crurali  et  spina  pubis  duobus  casibus  recognoscendis  chirurgo  sufficiunt: 
sic  autem  tumor  Hernia  crurali  efformatus  deorsum  detrahi  valet :  jam 
trajectum  arcus  cruralis  supra  collum  sacci  sequitur ,  dum  autem  in 
bubonocele  infra  collocatur.  Spina  pubis,  quae  infra  et  ad  partem  poste¬ 
riorem  colli  sacci  in  Hernia  inguinali ,  secundum  idem  planum  vel  po¬ 
tius  ad  partem  internam  in  Hernia  crurali  incumbit. 

Tumor  sub  arcu  crurali ,  in  casu  abcessus  ad  regionem  lumbarem , 
apparens,  Herniam  cruralem  accusare  potest:  in  duobus  circumstantiis  ab¬ 
cessus  vidit  Petit  sese  ex  oculis  subducentes  alterum  pressionis,  alterum 
decubitus  dorsalis  ope;  hoc  etiam  contingat  possibile,  quod  verticalis  po¬ 
sitio,  tussis,  aliudve  respirationis  conamen  talium  abcessuum  volumen 
adaugeant,  impulsionemque  errori  faventem  determinent.  Abcessus  autem 
fluctuationem  qua  caret  Hernia  offert.  Caeterum  doloribus  jam  in  regione 
lombari  ante  expertis,  horroribusque  stipatis,  nec  non  caeteris  symptoma¬ 
tibus  uti  absentia  affectionum  intestinalium  Herniis  adnexarum,  natura 
morbi  eruitur. 

Analogiam  quoque  gignit  cum  Hernia  crurali  varix  venae  femoralis, 
quae  reductionis  susceptibilis  ope  pressionis,  augetur  tussi  ac  in  positione 
verticali,  disparetque  aegrotanti  resupino  jacenti;  quorum  exempla  referunt 
Cowper  et  Petit.  Similitudinem  cum  Hernia  crurali  colunt  etiam  massa 
hydatidum ,  adiposa,  kysti  serosi,  ad  latus  internum  regionis  inguinalis 
sita,  collectio  aquosa  in  tegumentis  hydatidum,  aut  in  kystis  contenta  , 
ad  attactum  eamdem  remittit  sensationem  ad  ea  quae  sub  pressione  me- 
rocele  intestinalis  percipitur :  historia  et  symptomata  morbi  ei  recognos¬ 
cendae  opitulabuntur. 

CURATIO  HERNIiE  FEMORALIS. 

HERNIA  FEMORALIS  REDUCTIBILIS. 

In  Hernia  crurali  simplici  ad  tumoris  reductionem  vires  intendat  chirur¬ 
gus  reductumque  in  loco  contineat  liecesse:  quod  ut  locum  habeat,  usitatam 
aegrotanti  positionem  imponat  ita  ut  femur,  super  pelvim  fortiter  flexum 
introrsum  spectet,  ad  remittendam  aponevrosim  fasciae  latae,  arcumque 
cruralem,  cui  adnectitur  haec  illa  aponevrosis,  ut  taxis  instituatur, 
pressio  eamdem  quam  partes  affectaverunt  directionem  sequatur  oportet, 
et  secundum  tres  axes  canalis  cruralis.  Primo  tentamine  incassum  ope¬ 
rato,  alia  in  diversos  sensus  sunt  tentanda. 

Hernia  contineri  potest  ope  bracherii  eidem  similis  quo  ad  bubonocelen 
utimur  :  distantia  a  curvatura  ad  extremitatem  globuli  potius  minor 
fiat,  relatione  habita  ad  diversam  aperturae  positionem,  quae  pars  eadem 
directionem  obliquam  ex  latere  ad  pubim,  uti  directio  ligamenti  fallo- 
piani ,  presentare  debet.  Globulus  longitudinem  in  proportione  colli 
Herniae  habebit.  Quum  autem  bracherium  in  plica  femoris  innititur, 
impeditque  quominus  motus  membri  abdominalis  facile  exerceantur , 
globulus  sursum  et  eodem  tempore  deorsum  in  tantum  angustus  sit  ne- 
cesse  est,  in  quantum  fieri  potest,  pro  scopo  quem  sibi  proposuit  chi¬ 
rurgus. 

Herniae  crurales  rarius  ac  inguinales,  mediantibus  bracheriis  penitus 
curantur,  margines  aperturae  qua  exeunt  partes  Herniam  cruralem  con¬ 
stituentes,  videntur,  pro  peculiari  organisatione ,  minus  ad  motus  varios 
sub  pressione  externa  dispositae,  quam  illi  aperturae  qvia  submittuntur 
viscera  ad  Herniam  inguinalem  pertinentia. 

HERNIA.  FEMORALIS  INCARCERATA. 


Complicatio  maxima  Herniae  cruralis,  quae  subito  manifestatur  et  cujus 
existentia  aegrotans  in  periculum  ruit,  strangulationem  audit. 

Quod  plienomenon  saepius  in  merocele  quam  in  Hernia  inguinali  damnaque 
majori  in  te  usitate  prodeuntia  accidit,  auxiliaque  promptiora  reclamat, 
quarum  differentiarum  explicatio  in  structura  admodum  fibrosa  canalis 
cruralis,  cujus  parietes  majorem  resistentiam  praebent  quam  illi  canalis 
inguinalis,  reperitur. 

Sedes  incarceralionis  in  punctis  diversis  collocatur;  interna  aut  externa 
evadit ,  quae  ultima  quam,  nomine  strangulationis  Herniariae  designamus, 
indagationibus  nostris  duntaxat  submittitur. 

1°  Saepissime  in  canali  crurale,  vel  ad  unum  aut  alterum  ejus  orifi¬ 
ciorum  existit. 

2°  Nonnumquam  a  sacco  producitur. 

3°  Etiam  partibus  in  sacco  contentis  originem  debet. 

1°  Incarceratio  ductu  crurali  operata  saepe  ad  partem  ejus  superiorem 
residet,  quae  strangulationis  species  nisi  post  commentarium,  auctore 
Gimbeniat ,  in  lucem  proditum  exacte  cognita  est.  Lciwrence  strangu¬ 
lationem  in  Hernia  femorali  saepissime  ad  ejus  abdominale  orificium  exis- 
tere  arbitratur. 

Partes  fibrosae  liancce  aperturam  stabilientes,  quum  jam  momentaneae 
cesserint  impulsioni,  partibus  contiguis  violenta  musculorum  abdomina¬ 
lium  et  diaphragmatis  contractione  transmissae,  fibrae  liae  illae  tendinosoe 
ad  se  invicem  reapplicantur,  pristinam  dispositionem  sensim  sensimque 
recuperant,  et  eam  in  partes  constrictionem  exercent,  ut  integra  symp¬ 
tomatum  strangulationis  procreetur  compago  :  gigni  quoqne  valet  ope 
transgressionis  partium  per  aperturam  septi  cruralis,  demum  strangulatio 
ad  circumferentiam  orificii  inferioris  canalis  cruralis  perficitur. 

2°  Collo  sacci  incarceratur  etiam  Hernia,  saepe  spissessit,  indurescit, 
et  eam  evolvit  resistentiam  ut  nulla  dilatatione  susceptibile  evadat  C.  Bell. 


(  >5  ) 

observationem  publicavit  Herniae  cruralis  apud  feminam  in  qua  strangu- 
latio  ad  sacci  collum  existeret;  partesque  adeo  constringerentur,  ut  summa 
difficultate  specillum  canaliculatum  introduceretur. 

3°  Etiam  pro  causa  incarceratio  admittit  peculiarem  organorum  in 
sacco  ipso  contentarum  dispositionem,  itaque  adhaerentiae  partium  sive  in 
sacco,  sive  intersese  inclusarum,  funiculi,  intestini  in  se  ipsum  contorsio, 
portio  epiplois  ansam  ejusdem  canalis  digestivi  amplectans,  epiplois  sive 
mesenterii  perforatio,  et  per  eam  aperturam  intestini  introductio,  appen¬ 
dices  intestinales  normales  sive  abnormales,  intestini  invaginatio,  corpora 
heterogenea  in  ejus  cavitate,  sacci  dilaceratio  viscerumque  per  hanc  con¬ 
tinuitatis  solutionem  emigratio,  tot  sunt  causae  incarcerationis  productae 
per  involucrum  quo  partes  e  loco  dejectae  circumducuntur. 

OPERATIO. 

Strangulatio  facilius  et  promptius  in  merocele  quam  in  aliis  Herniis 
accidit,  quia  partes  quae  strangulationem  efficiunt  minori  extensibilitate 
gaudent.  Adeo  strenua  est  aliquando,  ut  ligaturae  in  modum  agat,  et  rapide 
viscerum  in  sacco  contentorum  gangrenam  producat.  Cum  ergo  sympto¬ 
mata  quae  strangulationem  manifestant,  imminent,  et  cum  taxis  aliaque 
remedia  generalia  absque  successu  adhibita  fuere,  sine  mora  ad  Hernia- 
tomiam  confugiendum  est. 

Sed  antequem  hanc  operationem  aggrediamur,  arteriarum  epigastricarum, 
spermaticarum,  obturatoriarumque  connexionem,  cum  Hernice  cruralis 
collo,  indicare  maximi  est  momenti.  Sub  arcum  cruralem  emergentes 
arteria  et  vena  iliaca  externa ,  vasa  circumflexa  interna  ad  exteriora  , 
vasaque  epigastrica  ad  interiora ,  suppeditant.  Ultima  retro  canalis  cru¬ 
ralis  aperturae  superioris  angulum  externum  transeunt,  et  ad  superiora 
interioraque  musculum  dextrum  versus  incedunt.  Arteria  epigastrica ,  ex 
trunco  cum  arteria  obturatrice  communi  saepe  nascitur  haec  tamen  sae¬ 
pius  ex  hypogastrica  vel  ex  uno  alterove  ejus  ramo  originem  ducit  et 
tunc  nullam  cum  canali  crurali  connexionem  habet.  Cum  truncus  adest 

«ommunis,  duae  haecce  arteriae,  plerumque  ad  exteriora,  aliquando  sur¬ 
sum,  raro  intra  canalis  cruralis  aperturam  superiorem  ab  invicem  disce¬ 
dunt.  In  primo  casu,  arteria  obturatrix  deorsum  et  ad  interiora  versus 
foramen  subpubeanum  descendit  et  penitus  ab  canalis  cruralis  apertura 
superiori  ad  exteriora  sita  est,  vel  quandoque  nulla  ipsi  est  relatio  cum 
ista  apertura.  Tn  secundo  casu  arteria  obturatrix  retro  supra  dictam  aper¬ 
turam  fere  verticaliter  descendit.  Tandem  tertio  in  casu  truncus  com¬ 
munis  canalem  cruralem  penetrat,  vel  ex  ejus  interiori  parte  exoritur  et 
bini  rami  qui  exeo  originem  debent,  denuo  abdomen  ingrediuntur ;  arteria 
obturatrix  plus  minusve  flexuosa  versus  pubem  rursum  ascendit,  et  ejus 
marginem  super  inflectitur  ut  versus  foramen  subpubeanum  in  pelvis 
excavationem  descendat.  Arteria  epigastrica  sub  arcum  cruralem  adver¬ 
titur  et  sursum  atque  ad  interiora  versus  musculum  dextrum  tendit. 

Arteria  vero  spermatica ,  oblique  descendit  usque  ad  extremitatem 
externam  vel  superiorem  arcum  cruralis  tunc  retro  hoc  ligamentum  pro¬ 
greditur,  atque  sensim  sensimque  ad  canalem  inguinalem  ascendit.  Hoc 
in  itinere  pone  fallopeauum  ligamentum,  arteria  venaque  spermatica, 
arteriam  epigastricam  decussant  atque  coram  sacci  Herniae  verticem  tran¬ 
seunt.  Horum  vasorum  ex  situ  consequitur,  collum  sacci  Herniae  cruralis 
funiculum  spermaticum  inter  et  arteriam  spermaticam,  situm  esse.  Nunc 
ad  operationem  pervenimus. 

iEgroto  super  tabulam  vel  lectum  collocato ,  in  loco  opportuno ,  ca¬ 
pite  leviter  super  pectus  flexo,  femoribus  et  cruribus  aeque  flexis  atque 
ope  ministrorum  contentis,  chirurgus  sibi  talem  imponit  positionem  ut  ea 
manus,  qua  majori  cum  dexteritate  utitur  pedibus  aegroti  respondeat , 
tumque  ad  operationem  se  accingit  et  primum  cuti  instituitur  incisio 
crucialis  vel  formam  litterae  T  referens. 

...  Chirurgus  et  minister  digitis  prehendunt  cutim  super  tumorem,  eam 
plicant  secundum  directionem  musculi  costo-abdominalis,  ad  marginem 
inferiorem  ejus  parallelam  attollunt,  atque  per  eam  secundum  vasorum 
femoralium  trajectum  scalpellum  trajiciunt  et  eam  sic  incidunt.  Quaenam 
sit  tumoris  incisionis  directio ,  semper  debet  incipi  ab  arcu  crurali  vel  ad  uno 
aut  duobus  pollicibus  superius;  singulum  plagae  labium  seorsim  dividitur. 

ita  ut  incisio  crucialis  reddatur,  segmenta  post  cutis  incisionem  scapello 
deducentur.  Dein  inciduntur  fascia  superficialis  et  textus  cellularis  quas 
saccum  Herniosum  obtegunt.  Maxima  cum  prudentia  Lic  procedendum 
est,  nam  Herniae  cruralis  quam  inguinalis  integumenta  numquam  tam  crassa 
atque  densa  sunt  et  viscera  semper  rninus  a  superficie  distant.  Statim  ac 
integumenta  incisa  sunt ,  saccus  obviam  venit.  Sacci  incisio  in  merocele 
magnis  premitur  difficultatibus;  nihil  aeque  ac  annuli  incisio  magis  ar¬ 
duum  liacce  in  operatione  inveniri  potest.  Quum  continet  serositatem , 
semper  minus  est  copiosa  quam  in  Herniis  inguinalibus.  Si  tumor  siccus 
est  et  saccus  partibus  contentis  applicetur,  crescit  adhuc  difficultas  et 
metuendum  ne  saccum  incidendo  viscera  laedantur.  Majori  cum  securi¬ 
tate  ad  partem  inferiorem  aperire  est ,  vel  incidere  ad  punctum  ubi 
tumor  tubera  vel  inaequalitates  affert.  Adhuc  incidi  potest  saccus ,  si 
partes  leviter  inter  manus  sinistrae  pollicem  atque  digitum  indicem  pre¬ 
mantur  atque  bos  inter  digitos  lubricae  imminantur.  Scalpelli  lamina  tunc 
plana  [a piat)  tenetur  et  inciditur  plicatura,  laminam  post  laminam  ope 
specilli  Sulcati  vel  alio  modo  sublevando,  ut  vulgo  dicitur  ( en  dedolant ), 
saepius  instrumentum  liinc  illinc  movendo  super  saccum  Herniarium 
donec  introduci  valeat  sulcatum  specillum,  super  quod  dirigitur  scal¬ 
pellum,  quo,  tota  sua  longitudine  saccus  dividatur. 

Intestino  detecto,  incidendus  est  annulus.  Incisionis  directio  maximi 
ponderis  est,  ob  vasorum  quae  sacci  Herniosi  collum  circumdant  vicinitatem. 
Si  scalpellus  ad  superiora  et  exteriora  feratur,  periculum  est  ne  arteria 
epigastrica  laedatur,  si  directe  ad  superiora  vel  etiam  ad  interiora  incisio 
instituatur,  apud  hominem  funiculus  spermaticus,  apud  mulierem  liga¬ 
mentum  rotundum  abscindi  possunt. 

Ut  optime  securissimeque  operationis  haec  pars  instituatur,  inciden¬ 
dus  est  arcus  cruralis  margo  tenuis  et  posterior,  hocce  in  loco  a  Gim- 
bernato  designato,  idest ,  hujus  insertionis  ad  pubim  quam  propius. 
Introducitur  itaque  ad  latus  internum  intestini,  hoc  inter  et  saccum 
Herniosum  specillum  sulcatum  apice  globulatum ,  cujusque  sulcus  sit 
profundus,  hoc  specillum  oblique  ab  exterioribus  ad  interiora  dirigitur; 
donec  in  annulum  cruralem  penetraverit,  quod,  majoris  resistentiae  cu- 


(  >8  ) 

jusdam  sensu,  manifestari  solet;  tum  chirurgus  de  contactu  extremitatis 
specilli  cum  ramo  pubis  sese  certiorem  facit.  Tunc  desistendum  est  et 
specillum  manu  sinistra ,  si  super  latus  dextrum,  et  manu  dextra ,  si  super 
latus  sinistrum  instituitur  operatio  sustentatum  fortiter  ramo  pubis  ap¬ 
plicatur,  ita  ut  instrumenti  dorsum  intestino,  sulcus  ossium  pubis  sympliisi 
respondeant;  atque  margo  alter  inferiora  versus,  alter  arcum  cruralem 
versus  dirigantur.  Tum  leviter,  manu  altera  per  specilli  sulcum  dirigi¬ 
tur  scalpellus  angustus  et  apice  globulatus,  qui  per  annulum  cruralem 
introducitur.  Quae  introductio  majoris  resistentiae  sensu  quoque  manifes¬ 
tare  solet. 

Hoc  instrumentum  curate  magis  magisque  introducitur  donec  ad  spe¬ 
cilli  sulci  extremitatem  usque  pervenerit,  posteaque  ambabus  manibus 
utrumque  instrumentum  motu  simultaneo  moveatur  super  pubeos  ramum. 

Qua  facili  methodo  inciditur  margo  internus  arcus  cruralis  ejus  finem 
versus,  simplex  liaec  incisio  multum  relaxat  marginem  internum  arcus  quo 
fere  sernper  efformatur  strangulatio,  atque  ita  facile  fieri  potest  reductio. 

Ordinario  specilli  sulcati  loco,  introduci  potest  digiti  extremitas  aut 
quoque  unguis  digiti  indicis  sub  aponevroseos  marginem ;  usui  tantum  venit 
specillum,  cum  constrictio  talis  est  ut  digitus  introduci  nequeat. 

Hacce  in  operatione  incolumia  remanent  ligamentum  fallopeannm,  funi¬ 
culus  testicularis,  arteria  ejusdem  nominis,  arteria  epigastrica.  Si  vesica 
urinaria  urina  distenta  sit  cavendum  est  ne  sub  operatione  perforetur, 
itaque  urinas  emittat  aeger  ante  operationem. 

Fateri  tamen  cogimur  arteriam  obturatricem  periclitari  lesionem,  casu 
in  quo  ligamento  Gembernato  applicaretur  vel  colli  sacci  partem  internam 
complecteretur.  Rarior  autem  est  liaec  vasis  hujus  dispositio  quam  ut  huic 
methodo,  optima  istarum  usque  ad  hanc  diem  propositarum,  alia  substituatur. 

TANTUM. 

THESES. 


I. 

In  fracturis  extremitatum  inferiorum  apparatus  extensivi  non  inu¬ 
tiles  modo  sed  etiam  nocivi  evadunt. 

II. 

Herniae ,  absque  vdlo  exteriori  tumore  enasci  atque  strangulari  possunt. 

III. 

Contractione  musculi  cremasteris ,  spontanea  reductio  quarumdam 
Herniarum  inguinalium  eflici  potest. 

IV. 

Methodus  clarissimi  Ducamp ,  quod  ad  nitratis  argenti  applicationem  , 
in  urethrae  coarctationibus,  celeberrimi  Hunter  nec  non  Everardi  Home 
methodis  anteponenda. 

V. 

Cura  coarctationum  urethrae,  ope  nitratis  argenti,  certior,  celerior, 
minoribus  incommodis  obnoxia  quam  per  catheteres  aut  cereos  ( sondes 
ou  bougies ). 

VL 

Pedis  luxationes ,  eum  tali  lesione  articuli  complicatae ,  quae  aditum 
aeri  praebet,  amputationem  non  indicant. 


vn. 

Fracturae  peronei,  concomi tante  pedis  luxatione,  sola  positione  curari 
possunt. 


In  hac  erudita  et  pro  praxi  admodum  utili 
dissertatione  me  nil ,  quod  Legi  uLcademicas 
adversetur  ,  invenisse  testor. 

J.  G.  VAN  ROTTERDAM,  H.  T.  Decanus.. 

